b"\n_START_ARTICLE_\nChind\xc5\x8dgu\n_START_PARAGRAPH_\nChind\xc5\x8dgu (\xe7\x8f\x8d\xe9\x81\x93\xe5\x85\xb7 , Chind\xc5\x8dg\xc5\xab) \xc3\xa9s l'art japon\xc3\xa8s de concebre un invent que aparentment \xc3\xa9s la soluci\xc3\xb3 ideal a un problema particular per\xc3\xb2 que a la pr\xc3\xa0ctica resulta tan inapropiat o absurd que realment no t\xc3\xa9 cap utilitat pr\xc3\xa0ctica. A nivell internacional la International Chindogu Society (ICS) s'encarrega d'establir les condicions i requeriments necessaris perqu\xc3\xa8 un invent sigui considerat un chindogu._NEWLINE_El terme prov\xc3\xa9 del japon\xc3\xa8s i significa eina estranya (estranya (\xe7\x8f\x8d , chin) eina (\xe9\x81\x93\xe5\x85\xb7 , d\xc5\x8dgu)). Des d'un punt de vista educatiu, els chindogus s\xc3\xb3n excel\xc2\xb7lents per tra\xc3\xa7ar objectius creatius en estudiants de les disciplines m\xc3\xa9s diverses, ja que no es tracta de crear sin\xc3\xb3 de crear amb un objectiu que porta al l\xc3\xadmit la imaginaci\xc3\xb3 als estudiants._NEWLINE_El seu prestigi i atenci\xc3\xb3 a nivell internacional \xc3\xa9s tal que prestigioses institucions com la Universitat de Pittsburg proporcionen recursos a l'ICS i organitzen els seus propis concursos de chindogus."